Vi udviklede lungerne for at indånde luft.
Lungerne har overflade som en footballbane.
De er enorme, hvis man glatter dem ud.
Lunger er lyserøde og snørede.
Og læger siger, det eneste, der bør være i lungerne, er luft.
Det, der ryger i lungerne, bliver ofte i lungerne.
Lungerne er skrøbelige,
så alt, der indåndes udover luft, er bekymrende.
Den mest vanedannende måde at aflevere et stof på er at inhalere det.
Det ryger til hjernen på få sekunder og giver en stor rus.
Industriens djævelske geni er,
at den gør noget, hvor man grundlæggende bliver slave
til et produkt, der er lige så vanedannende som heroin eller kokain…
…til en form for frihed.
Det var weekenden den 4. juli, 2019.
Vi troede, det ville blive en stille weekend.
Jeg trækker vejret dybt, og det gør ondt.
Det var smertefuldt at tale eller trække vejret.
Jeg følte, jeg var ved at dø.
Der kom tre børn til. Det blev bare flere og flere.
Hospitaler i hele landet rapporterede om det.
Tre personer i Illinois og 11 teenagere i Wisconsin
er blevet indlagt med alvorlig lungesygdom.
Til fælles havde de, at de havde vapet.
-En vild historie… -38 milliarder…
…andel på 17 milliarder i e-cigaretproducenten Juul.
MILLIARDÆRER PÅ EN NAT
7 MÅNEDER TIDLIGERE
Julen kom tidligt for ansatte hos Juul, den populære e-cigaretproducent.
De har en bonus på to milliarder på vej.
Den deles mellem firmaets 1.500 ansatte,
hvilket er omkring 1,3 millioner til hver.
Der bliver delt gaver ud på kontoret.
-Ja. -1,3 millioner. Utroligt.
Jeg blev vækket af min mor.
"Bobby Levine har lige ringet."
Hun havde set på Today-showet,
at alle medarbejdere hos Juul nu var multimillionærer.
Så jeg kigger på internettet og tænder tv'et.
Og rigtigt nok, alle Juul-ansatte vågnede som millionærer.
Jeg hoppede i luften: "Det skete! Jeg er millionær!"
GRUNDLÆGGERE BLIVER MILLIARDÆRER
KRONES TIL MILLIARDÆRER
Du er ifølge virksomhedens vurdering en milliardær.
Og det er klubben, man vil med i,
for det er sjældent, selv i techindustrien.
JUULS HOVEDKVARTER
Vi samlede os i spisesalen.
Folk var meget spændte.
Kevin, Adam og James annoncerede Altrias investering,
og de mente, det var et stort skridt for firmaet.
Da de forklarede bonus-strukturen, sagde de:
"Alle får så mange penge." Jeg tænkte: "Hvad?"
Kevin gennemgik tallene,
og jeg gik tilbage til mit skrivebord, og så gik det op for mig.
TRETRINS-TILGANG TIL BELØNNING
Og selvfølgelig blev Adam og James pludselig milliardærer.
Det var interessant at være der. Der blev fejret meget.
Men det var en besked, der splittede folk.
Der var nogle,
der rakte hånden op og sagde: "Hør…
Siger I, at vi nu er ejet af tobaksindustrien?"
Det var chokerende.
Jeg kunne ikke mere sige til venner: "Vi er ikke tobaksindustrien."
Mange mente, det gik i den forkerte retning.
Det passede ikke til deres værdier.
Vi var imod tobaksindustrien.
Ja, vi sælger nikotin, men vi er ikke som dem.
Vi hadede tobaksindustrien.
Det had var en grundlæggende del af vores mission.
Det motiverede os,
og pludselig var vi bare en del af tobaksindustrien.
Kevin holdt et oplæg, der skulle vinde holdet tilbage.
Det her var sket, fordi vi sagde:
"Hør her. Vil I investere i vores firma og købe os?
Vi vil have alle de penge, det ville kræve at købe os helt,
og I får kun 35 %."
De ville placere en reklame for JUUL
inde i alle Altrias cigaretpakker.
Det er nok den bedste markedsføring,
vi nogensinde kunne få.
Altria ville yde juridisk og lovgivningsmæssig støtte,
samt støtte i salg og marketing.
Vi overtog pladser på hylderne.
I stedet for otte pladser til cigaretter,
var der fire til cigaretter og fire til Juul.
De ville give os adgang til deres e-mail-database.
Hvis du vil kontakte voksne rygere, hvem har så en større database end Altria?
De ville ikke eje firmaet,
så jeg fik det bedre med investeringen.
De forpligtede sig også til at stoppe de brændbare inden 2050.
Hvem ville dog sige ja til noget af det,
faktisk det hele?
Nogen, der ved, de har tabt.
De tre fik vendt stemningen, selv for mig, på en måde, jeg ikke havde forventet.
Det var opbygget sådan, at det var et partnerskab,
der kunne hjælpe os med at fuldføre vores mission.
Altria må have tænkt,
at Juul ikke blot var ved at blive stort, men at det ville overhale cigaretter.
De indrømmede deres nederlag.
Vi havde slået Goliat.
De bukkede for os nu.
Juul stoppede cigaretter, indrømmede de.
"Det skal bare udfases." De skifter til os.
Det er en ret stærk forklaring,
der lød som det bedste, jeg havde hørt.
Og I er alle mere end velkommen
til at sende os spørgsmål og bekymringer.
Vi vil gerne besvare dem personligt.
Mange gik fra mødet uden at vide, hvad de skulle tænke.
Jeg følte ikke, jeg kunne blive,
for tog jeg imod pengene, var det som blodpenge.
Og jeg tænkte lidt over…
…hvordan min far ville se det.
Han havde været ryger hele mit liv,
og han døde af lungekræft.
Jeg kom til den konklusion,
at hvis Altria ville hjælpe os med at gøre det, vi alligevel prøvede på,
så var det godt.
Sådan retfærdiggjorde jeg det.
Men jeg vil sige, at det ikke var en let konklusion.
Det føles stadig sært.
SPILLET PÅ DEN LANGE BANE
FDA'S HOVEDKVARTER
Da jeg og Gottlieb, direktøren for FDA, fandt ud af,
at uden vores vidende
havde de hemmelige forhandlinger om en aftale til 12,8 milliarder,
var vi lamslåede.
Begge firmaer havde opført sig uærligt over for os,
og vi følte os forrådte.
For Gottlieb virkede det, som om Juul og Altria ville underminere FDA
og sælge endnu flere af de fordampere,
der var mest populære blandt teenagere.
Den satte spørgsmålstegn ved individernes integritet.
Men jeg har lært at være skeptisk over for, hvad der kommer ud af munden
på tobaksindustrien, inklusive e-cigaretproducenter.
For at udføre missionen om at hjælpe rygere…
MEDDELELSE FRA JUULS DIREKTØR
…må vi have tillid og gøre os fortjent til den.
Det begynder med handling, ikke ord.
Vi takker direktør Gottlieb for hans lederskab,
og vi ser frem til samarbejde med FDA
om at løse problemet i hele industrien.
Jeg betvivlede oprigtigheden bag alle udsagn fra Juuls ledelse om
at dele myndighedernes mål om at mindske brugen blandt unge.
JUUL OMFAVNER TOBAKSINDUSTRIEN
Tobaksindustrien forsvandt aldrig. De spillede på den lange bane,
og kundebasen skal genopfyldes,
ellers ender de med at gå bankerot.
Forældrene i dette land er trætte af det.
I får ikke denne generation. I kan rende os.
Vi vil gøre det virkelig svært for jer at gøre børn afhængige.
Min datter var 15 og gik i high school,
da hun først vapede med nogle veninder.
Hun har været afhængig af Juuls produkter, siden hun var 13-14 år.
Fortæl FDA, at nu skal vores børns sundhed sættes over tobaksindustriens profit…
Forældre sendte breve til FDA:
"Fjern smage, fjern onlinesalg.
Vi kræver handling. Gå efter firmaet."
Vi ville beskytte børn.
Nu skulle vi bare have FDA med på banen.
Det blev et stadig mere politisk problem, så Gottlieb fik en masse kritik
for at ville gennemføre de rammer, vi havde lavet i 2017,
hvor der var plads til alternativer og mindre skadelige produkter.
Men så får vi disse katastrofale tal
om eksplosionen af e-cigaretter blandt børn og unge i 2017 og 2018.
På et tidspunkt bliver de unges forbrug så højt,
at det ikke har sundhedsfordele,
og så må vi rydde markedet, inklusive JUUL'en…
Scott Gottlieb ændrede deadline for, hvornår firmaer som Juul
skulle indsende deres ansøgning om godkendelse,
og viste de ikke, at JUUL'en hjalp folkesundheden,
kunne den fjernes fra markedet, og så ville firmaet gå konkurs.
JUUL ER ALT, DER ER GALT MED VERDEN
Folk hoppede med på vognen, for det var tobaksindustrien om igen.
"Vi troede, vi havde udryddet det." Det var fortællingen, der tiltrak folk.
Jeg kan se, hvordan medierne portrætterede det:
"Det er tobaksindustrien om igen."
JUULS POPULARITET
Når jeg snakkede med fremmede,
frygtede jeg at sige, jeg arbejdede for Juul:
"Hvordan er det så at sælge nikotin til børn?"
Nogen kom hen til mig til en fest uden at kende mig og sagde:
"Der er en masse folk fra det der fucked-up firma Juul,
som tjente mange penge, og nu tror de, at de er seje."
"Jaså."
Det blev fejlagtigt rapporteret, hvor mange penge folk tjente.
Nogen skrev, at da Altria investerede to milliarder,
blev de delt lige mellem de 1.500 ansatte.
Så en masse på LinkedIn sagde:
"Skal du have hjælp til at investere?"
Jeg grinte bare: "Jeg har kun tjent nok til at betale mine parkeringsbøder."
TOBAKSINDUSTRIEN OVERTAGER SEKTOREN, DER SKULLE DRÆBE DEN.
Det var uretfærdigt, hvordan medierne skildrede Juul.
TOBAKKENS TROJANSKE HEST
Markedsføringen af opkøbet kunne være gjort bedre
for at skildre fordelene,
der lod Juul nå flere ældre rygere,
som ryger sig selv ihjel,
hvilket kan have en meget større positiv effekt på folkesundheden.
ER JUUL FUP?
Altria-aftalen gjorde det endnu sværere at vinde offentlighedens tillid,
og mister man offentlighedens tillid,
mister man tilladelsen til at operere som forretning.
Det er nemt at dømme firmaet. Mistilliden er forståelig.
Tobaksindustrien har gjort forfærdelige ting,
så vi startede et skidt sted.
Det måtte vi prøve at opveje.
TILLIDEN TIL VORES FIRMA ER ERODERET.
JUUL LABS ER OPSAT PÅ AT GENVINDE TILLIDEN.
ERODERET
Byrden ligger hos os.
Vi må i gang.
Der var en følelse af, at det hastede.
De sagde: "Du skal være direktør for ungdomsforebyggelse.
Hvis dette firma skal overleve, skal du løse det."
Jeg skulle fokusere på butikssalget.
Mindreårige, der gik i butikker og købte uden at skulle vise ID.
Men selvom alle butikker siger: "Vi skal nok tjekke ID,"
var der ingen teknologi, der kunne garantere det.
Så vi byggede teknologi til aldersbekræftelse,
hvor man skulle scanne et kørekort for at købe.
Juul gjorde noget, ingen andre firmaer gjorde.
Alkoholproducenter sagde ikke: "I skal have aldersbekræftelse."
Grundlæggerne og firmaet tror oprigtigt, at de redder liv,
og når børn får adgang til produktet,
distraherer det blot fra firmaets vision.
Missionen var så vigtig.
Jeg var ryger og vidste, hvad det havde gjort for mig
og kunne gøre for andre.
Så på trods af al den negative omtale omkring Juul,
og opfattelsen af, at Juul gjorde al den skade,
var der en hel gruppe, som Juul hjalp.
Vi begyndte at høre fra folk med ægte historier.
Vi brugte databasen med historier til vores reklamer,
Det blev til Make the Switch-kampagnen.
Jeg smed en kapsel i, tog et par sug,
og blev overrasket over ligheden med en cigaret.
Jeg var stolt over at kunne slippe den vane.
Jeg ville hjælpe andre med lignende historier som mig
til at droppe smøger.
De var ikke betalte skuespillere.
Vi var meget bevidste om,
hvordan vi skildrede os selv.
RYGERE PRØVER AT STOPPE 30 GANGE I SNIT
"Foretag skiftet."
Inden for marketing er det den enkleste besked.
Hvis de troede, at Make the Switch-kampagnen
kunne proppe tandpastaen tilbage i tuben, så tog de fejl.
Det var for sent.
FOR LIDT, FOR SENT
MARTS
Millioner af børn er afhængige af e-cigaretter,
og millioner flere vil følge, hvis vi ikke handler.
Jeg tror, det sker nogle gange med firmaer.
Hvis de opfatter embedsmænd som berøringsangste,
så udnytter de det.
Fra mit perspektiv
udnyttede Juul FDA's berøringsangst,
og resultatet var, at San Francisco måtte gøre arbejdet for dem.
Vi introducerer banebrydende lovgivning til byrådet i dag,
som vil forbyde salg i San Francisco af e-cigaretter,
der ikke er godkendt af FDA…
Det var loven, som forældregruppen havde kæmpet for,
og det var en stor sejr.
Vores børn skal ikke være forsøgskaniner
i e-cigaret-eksperimentet.
Vaping-forbuddet i San Francisco var en tragedie.
Produktet har hjulpet folk som mig af cigaretter,
men pludselig er det sværere at købe.
Men samtidig er den ting, jeg længe har begæret, frit tilgængelig.
Det virkede lidt på hovedet.
Interessant, at deres hjemby lige har forbudt produktet.
Det er ren gengældelse, kortsigtet og politisk.
Nogle kalder det formynderstaten og puritansk.
Jeg er ikke enig.
Man skal bare være godkendt ifølge loven,
før man må sælge i San Francisco. Simpelt.
FORBUD BLIVER EN KRIG OVER WOKENESS
Linjerne var trukket op.
Det var de gode korsfarere, de liberale demokrater,
mod tobaksindustrien.
Børn i pæne skoler i New York og Silicon Valley
var begyndt på e-cigaretter, så der var en moralsk panik.
Det er forældre med penge, forældre med indflydelse,
det er forældre med politiske forbindelser.
-Tak for invitationen. -Vi sås i weekenden.
Jeg sagde til Dorian, jeg ville dække det, og nu...
Det er et klassisk eksempel på,
at en snæver interessegruppe bruger politisk indflydelse
på en måde, der ikke gavner det fælles gode.
Folk siger, det kun var rige hvide børn. Det er ikke helt korrekt.
Vi repræsenterer millioner af forældre,
hvis liv er blevet ødelagt i epidemien med vaping blandt unge.
Og der er kun anekdotiske beviser på, at voksne får hjælp af e-cigaretter,
men rigtige beviser på, at de skader børn.
Når man ved, at nogen skader børn, hvordan kigger man så væk?
JUNI
I sommeren 2019 så jeg Juuls marketing overalt.
Mine egne børn begyndte også at snakke om det.
Vi var i en vaping-epidemi. 28 % af high school-elever vapede,
samt næsten 11 % af dem i mellemskolen.
JUUL'en var overalt.
Den største bekymring, jeg hørte fra forældre, var,
at Juul markedsførte direkte til deres børn.
Vi bad Juul om materialer
for salg og marketing af disse enheder.
Men de trak bare tiden ud.
Og på et tidspunkt forsøgte Kevin Burns, direktør for Juul,
faktisk at gå over mit hoved til formanden,
og Elijah Cummings sagde til hr. Burns:
"Hvis du fucker med mine folk, så korsfæster jeg dig."
Så gav Juul os 55.000 dokumenter.
Og dokumenterne var så inkriminerende
i forhold til deres brug af influencere på sociale medier,
og der var ingen beviser for deres påstande om,
at JUUL'er var sikrere end brændbare cigaretter.
Da besluttede vi: "Vi må have folkene ind til en forklaring."
HR. MONSEES
Vi bad James Monsees om at vidne,
fordi vi ville høre fra Juuls grundlægger under ed.
Jeg havde ondt af James som person og ven,
men det var på tide, at vi talte offentligt ud
i forhold til alles retfærdiggjorte bekymringer.
Goddag. Beklager forsinkelsen. Nu er komiteen samlet.
Stemningen, da James Monsees kom ind, var anspændt.
Rummet var fyldt.
Der var en masse anti-vaping-folk.
Hr. Monsees, sværger du, at dit vidnesbyrd…
På lidt under 15 år
var James gået fra Stanford-studerende, der præsenterede sit speciale
til at forsvare produktet, der kom ud af specialet, foran kongressen.
Det var en meget anspændt situation.
Han kæmpede for firmaets liv.
Alle på kontoret var i konferencerummet, hvor det var på TV,
eller så det på deres computer.
Man vidste, det blev afgørende.
Tak, hr. formand.
Vi må arbejde sammen for at sikre,
at ingen mindreårige bruger dette produkt.
Vi vil fortsætte med at eliminere cigaretter og redde liv.
Han bønfaldt dem: "Lad os samarbejde om det."
De vendte det om og sagde: "Du er et monster."
Juul udviklede en kapsel, der kunne levere mere nikotin.
Er det korrekt?
-Jeg ved ikke, hvad du henviser til. -Det er utroligt, at du ikke har svaret.
Hvor mange findes i dag?
Jeg ved ikke…
Hvis du siger det, men ved det, så er det ligesom at lyve.
Er du enig i, at reklamen viser, at dit produkt kan hjælpe rygere?
-Det her er handlingsmønsteret… -I vil omgå FDA-regler.
Stemningen i rummet var,
at Juul var ansvarlig for en sundhedskrise
og burde holdes ansvarlig.
Her sad milliardærgrundlæggeren
og fortalte sandheden om nogle ting, men var uærlig omkring andre ting.
Folk havde ikke lyst til
at lade dem fortsætte det, de lavede.
Derfor så man så meget vrede ved høringen.
Jeg vil bare sige til dig…
Du er et eksempel på det værste af Bay Area.
Du sælger bare gift,
og dit mål har været unge. Jeg giver ordet videre.
Jeg mener, det er statens ansvar at beskytte børn.
Høringen er afsluttet.
Så vi gjorde det klart for Juul, at vores børn ikke er til salg.
Det er nemt for politikere at sige,
at de beskytter børn ved at bekæmpe tobaksindustrien.
Men i sidste ende står de mellem rygere
og en potentielt livreddende vej væk fra rygning.
Det er ikke politisk teater,
det er en korrekt og fornuftig brug af regeringsapparatet.
At holde de skyldige ansvarlige.
Alle i firmaet var meget fokuserede på:
"Vi må stoppe brugen blandt unge.
Vi kan ikke lade regeringen gøre det."
Vi bruger 80 timer om ugen
på at udtænke løsninger på problemet med teen-vaping.
Jeg husker at tænke: "Det kan kun blive bedre nu."
Jeg vapede meget. Den var aldrig ude af min hånd.
Man kunne se det.
Jeg så død ud,
og det skyldtes, at jeg konstant inhalerede noget, der ikke var luft.
I slutningen af mit sidste år begyndte de progressive symptomer at vise sig.
Det var meget gradvist, så jeg tænkte: "Jeg er bare syg."
Det var ikke noget særligt, før…
…hver dag blev værre.
Mine første symptomer var lette halssmerter.
Næste dag længere nede i brystet,
og så gik det ned ad bakke derfra.
Jeg havde så ondt, at jeg måtte sætte mig på hug for at få vejret.
Det gjorde ondt at gå, og jeg kunne ikke spise noget.
Det kom altid op igen med det samme.
Jeg fik at vide, at jeg lignede et skelet.
Jeg sagde til min mor: "Jeg føler, jeg er ved at dø."
Turen til hospitalet var tåget, men…
Jeg husker at vågne på intensiv med min familie ved min side…
Det var bare en virkelig hård oplevelse…
Man aner ikke, hvad der foregår,
og man er så syg, at man er i sin egen lille verden af smerte.
Og jeg havde åndedrætssvigt,
så jeg kunne være død lige der.
WISCONSIN BØRNEHOSPITAL
Jeg var på vagt på børnehospitalet den weekend,
og vi troede, det ville blive en rolig weekend,
men vi indså, da vi havde fire-fem af disse unge indlagt
med de samme symptomer,
feber, hoste, åndenød og træthed…
…at det ikke var et tilfælde.
Og da antibiotika ikke virkede, sagde vi:
"Vi må videre til næste trin for at opklare det her."
Og alle fem teenagere havde det til fælles,
at de havde vapet.
Et børnehospital i Wisconsin slår alarm
om alvorlig sundhedsfare ved vaping.
Otte teenagere blev indlagt i denne måned med svære lungeskader.
En fjerde person er død grundet svær lungesygdom
forbundet med vaping.
Seks dødsfald er bekræftet i Californien, Illinois, Indiana…
-43 bekræftede tilfælde… -69 bekræftede indlæggelser…
Nu er 127 mennesker i 15 delstater blevet alvorligt syge med lungeskader…
Det blev kendt som EVALI, hvilket står for:
"E-cigaret eller vaping-relateret lungeskade."
Det var relateret til vaping. Det var alt, vi vidste.
Sundhedsstyrelsen og andre kæmper for at finde ud af hvorfor.
Jeg var sammen med en veninde og sagde:
"Jeg mærker hele tiden en skarp smerte i brystet.
Som om en nål stikker mig i brystet nogle gange."
Vi kørte på hospitalet.
Jeg troede, de ville tage en EKG og sige: "Alt okay, her er nogle piller."
Et hold af kirurger kom løbende ind og skreg for at vække mig:
"Du skal opereres nu. Din lunge er kollapset."
"Må jeg ringe til min far?" "Ja, men han når ikke at komme inden.
Jeg hører tuben komme ind i mit bryst, og det lød, som når grene bliver knækket.
Undskyld.
Og jeg tænkte: "Hvis jeg skal dø, vil jeg optage det hele.
Alle skal se det."
HAR LIGGET SÅDAN I 4 TIMER
Og så begyndte det at tage fart.
GOD BEDRING
Jeg husker at blive overvældet af alle de beskeder, jeg fik.
Jeg har aldrig set noget lignende.
Folk sendte mig videoer af dem, der ødelagde deres vapere og JUUL's.
Mange af mine venner stoppede af ren og skær skræk.
Alle sagde, det skyldtes JUUL,
og fordi så mange blev syge, skabte det panik.
TAG MIG I VIDEOEN, HVOR DU SMIDER DIN JUUL UD
Mit eneste mål nu er at sprede budskabet, så ingen skal opleve lignende igen.
Der var store protester uden for kontoret.
Det er uhyggeligt som ansat,
for jeg ville ikke arbejde for et firma,
der var associeret med at dræbe folk.
Det ønsker ingen at være en del af.
Vi tager vores liv tilbage.
Folk smed rådne æg efter mig. "Hej, barnemorder!"
Jeg indså hurtigt,
at hvis jeg gik med noget fra Juul,
kunne jeg risikere at få tæsk.
Juul bliver rigere, mens børn bliver sygere!
Jeg troede, at JUUL'en var sikrere end at ryge cigaretter. Jeg tog fejl.
Det var som en bølge, hvor alle sagde:
"Jeg vil ikke vape mere."
SALG AF E-CIGARETTER FALDER UNDER DÅRLIG OMTALE
Juul Labs' direktør Kevin Burns.
Han reagerer på det stigende antal syge blandt folk, der vaper.
Jeg kan ikke tro, vi har haft data om,
at vi solgte et produkt, der skadede folkesundheden,
og samtidig ville fortsætte med at sælge det.
Jeg spørger, fordi tobaksindustrien har en slet fortid,
hvad angår sandheden om, hvad de sælger til folk.
Forstår du, hvorfor folk tvivler på jer? I sælger også nikotin.
Helt sikkert.
Der er en del knyttet til
at være i nikotinbranchen. Det forstår jeg.
Folk sagde til mig: "Robbie, kunne det ske for mig?"
Jeg vidste det ikke.
JUUL var et så ungt produkt,
at vi ikke havde ti år med data, der kunne modbevise det.
E-VITAMIN
…sundhedsmyndighederne har fundet et bekymrende kemikalie
i vaping-udbruddet.
GENNEMBRUD
E-vitamin-acetat kan være forbundet med udbruddet,
der har gjort tusindvis syge i USA.
De indsamlede en masse bronkoskopiprøver,
og E-vitamin blev fundet i langt de fleste af dem.
Det er en tykkere væske, som en slags mineralolie,
og derfor skaber inhalering så mange problemer.
E-vitamin-olie ligner THC.
Man kan få det på apoteket.
Man kan tage gamle, tomme kasserede kapsler,
fylde dem med E-vitamin-olie og sige, det er THC.
Det var intet med Juul.
Der gik ikke længe, før JUUL'en blev kedelig,
og jeg ville prøve noget andet.
THC er en helt anden verden.
Smagene, og de holografiske mønstre på pakkerne,
der var skræddersyet til os. Alle havde dem.
Jeg tænkte: "Det må være sikkert, ikke?"
Brødrene Tyler og Jacob Huffhines sad ved samme bord i retten,
anklaget for at lave tusindvis af ulovlige THC-vapekapsler.
Som brand havde vi problemer med falske produkter.
Man kan putte alle kapsler i JUUL'en.
Det er indholdet i kapslen, der kan skade dig,
ikke selve JUUL'en.
Det er godt nyt for Juul, for opmærksomheden kommer nu
på det sorte marked for THC, og ikke teenagere, der JUUL'er.
De brugte ikke JUUL eller konventionelle vapeprodukter,
men det kom ikke i medierne.
Selvom udbruddet af lungesygdomme åbenbart er bundet til THC,
er det lige meget. For folk er det hele vaping…
Selv da det kommer frem, at JUUL ikke er problemet,
er fortællingen om, at JUUL'en er usund svær at ryste af sig.
De nævnte måske ikke JUUL'en ved navn, men videoerne, de brugte,
og baggrundene var med Juul-produkter.
Så psykologisk set forbandt folk disse tragiske hændelser med Juul.
Nyhederne gik ikke tilbage og sagde: "Det var forresten ikke JUUL's skyld."
Fakta går aldrig lige så viralt som løgne.
Folk læser overskriften, ikke artiklen, og når de har læst den, tror de på den.
Det er farligt at være den største i sin branche,
for når folk fortæller en historie, benytter de dig.
Det, vi ikke ved, kan gøre skade på os…
Det, der får opmærksomhed, skyldes oftest medierne.
Det kan skabe både oprigtig og falsk bekymring.
Juul fik uretfærdigt skylden
for disse sygdomme forårsaget af noget andet.
Selv efter det blev klart,
at de fleste EVALI-tilfælde skyldtes E-vitamin-acetat,
tøvede sundhedsmyndighederne med at rense Juuls navn.
Vi anbefaler, at hvis man er bekymret for sundhedsrisikoen
i lyset af undersøgelsen, bør man overveje ikke at vape…
For nogle virkede det,
som om myndighederne udnyttede det til at få folk væk fra vaping,
uanset om det skyldtes Juul eller ej.
North Carolina sagsøger e-cigaretproducenten Juul.
Statsanklageren indleder en efterforskning af Juul Laboratories…
En omfattende retssag…
Præsident Trump foreslår forbud mod salg af e-cigaretter med smag.
Vi bruger statsanklageren i Minnesota
til at anlægge sag mod Juul Labs
på vegne af delstaten og indbyggerne i Minnesota.
Alle angreb os konstant fra alle sider.
"Har vi brug for mere? Vi kæmper allerede hårdt."
New York, Michigan og Massachusetts
ville fjerne alle vape-produkter med smag.
Folk siger, at JUUL er giftigt.
Er det?
Produktet eller firmaet?
Kevin var i fjernsynet og fremstod ikke særlig oprigtig.
Folk siger, langtidseffekterne kendes. Det er sandt.
-Det er sandt. -Hvordan kan du så sælge det?
Sælger du ikke uden at stille spørgsmål?
Vi mener…
Det så ikke godt ud.
Man mente, at han skadede firmaet og omdømmet mere, end han hjalp.
Alt dette til sammen har ført til denne frygtelige misforståelse
om farerne ved vaping.
Mere end halvdelen, helt op til 75 % af amerikanere mener,
at e-cigaretter er mere farlige
eller lige så farlige som brændbare cigaretter.
Der er ingen respektable videnskabsfolk, der ville sige, det var sandt.
Vi ved flere dårlige ting om e-cigaretter i dag
end for fem år siden.
Der er meget skadeligt ved e-cigaretter.
Maskinen registrerer en højere strøm gennem disse blodkar.
Dyrenes arterier stivnede næsten lige så meget som dem,
der fik cigaretrøg.
Man skal være meget forsigtig med at generalisere fra dyr til mennesker.
Vi lavede en af de første undersøgelser af toksiner i e-cigaretter,
og der var næsten intet af det kræftfremkaldende som i cigaretter.
På næsten to timer simulerede NYU-holdet at ryge fire pakker cigaretter.
Duften. Kan du lugte det?
Forskellene var tydelige.
-Det her er tjære. -Ja.
Dampen fra en e-væske med kaffesmag, ikke så meget.
Der er lidt fugt.
-Det lugter af kaffe. -Ja.
Millioner af mennesker bruger e-cigaretter,
og ingen dødsfald er dokumenteret.
De er nok mindre kræftfremkaldende end en cigaret.
Men det er som at sige, at spring fra 15. sal
ikke er lige så farlige, som spring fra 50. sal.
Det er ikke sort og hvidt. Det må begge sider se,
så man kan finde noget fælles fodslag.
Men det er tydeligvis ikke sket.
Det er ikke overraskende, at folkesundhedssektoren er splittet.
De er så desperate efter en god løsning,
og de er blevet snydt mange gange af lav tjære, light, ultralight og filtre.
Det har ført til mistænksomhed, retteligt eller ej,
så selv når der kommer noget sikkert, hvordan kan vi så stole på industrien?
De er enige om, at cigaretten er verdens mest dødbringende produkt.
Vi må finde en vej væk fra det.
Er Juul den store frelser,
eller bare næste nye gimmick?
UNDERGANGEN
Darsana Capital har skåret Juuls værdiansættelse med over en tredjedel.
Året 2019 var økonomisk katastrofalt for Juul.
Fra uge til uge så de tallene dale.
Der er stor omvæltning på vej her til morgen ved Juul Labs.
Firmaets direktør, Kevin Burns, bliver erstattet.
Vi havde et lynhurtigt fællesmøde.
"Jeg vil være mere hos min familie."
Det tror jeg ikke på.
Han blev fyret. Seriøst, mere tid med børnene?
Han havde valgt sin efterfølger,
og det var K.C. Crosthwaite.
Hvem pokker er det? Jeg anede ikke, hvem han var.
Altria.
Philip Morris.
Selvfølgelig var mange af os mistænksomme.
Nu kom den store tobaksdirektør.
Mange følte, det nok altid havde været planen.
Folk blev virkelig vrede.
"Er det vores direktør? Jeg kan ikke arbejde her mere."
Han talte om, at hvis vi ville opnå missionen,
måtte vi vinde folks tillid.
Vi andre sagde: "Det siger du ikke.
Derfor var vi mistænksomme over for jer og Altria-aftalen."
Firmaets fundamentale tese er uændret…
Intet af det, vi blev lovet, ville blive til noget,
og alt det, vi havde frygtet, begyndte nu at ske.
Da K.C. overtog, kom der folk ind, der var ledere fra tobaksindustrien.
De havde arbejdet for det firma, jeg anså for ondskaben selv.
Mange af de oprindelige folk fra starten var gået deres vej.
Hverken James eller Adam spillede en nøglerolle i Juul.
Og nu, hvor der kom en fra Altria,
blev de endnu mere marginaliserede i firmaet.
K.C. besluttede at flytte James og Adam til det, han kaldte "Grundlæggerkontoret."
Det var der ikke noget, der hed. Jeg har aldrig hørt det før.
Det virkede, som om de blev presset ud.
K.C.'s ordrer var: "Ret op på Juul,"
og Adam og James blev set som hindringer for det.
Adam besluttede, at han var klar til at forlade Juul.
Der var ingen stor meddelelse.
Han ville lægge Juul bag sig.
Kort efter sendte James en besked til hele virksomheden.
FARVEL AF JAMES MONSEES
Det var vendepunktet. Det gamle Juul var væk.
SAMMEN HAR VI GJORT EN ÆGTE FORSKEL I FOLKS LIV…
JEG ER MEST STOLT, NÅR JEG HØRER FRA EN VOKSEN RYGER, DER ER STOPPET
Vi havde troet, det ville gøre verden bedre,
og nu var firmaet blevet en marionetdukke for tobaksindustrien…
Det var bare for meget for ham.
James så Juul blive noget, han ikke havde forestillet sig
og tænkte: "Måske bør jeg komme ud af det her."
Jeg havde ondt af ham,
for han havde arbejdet utrætteligt på det,
og det var en stor del af hans identitet.
James' afgang var sidste skridt i overgangen
til et firma, der nærmest ikke kunne adskilles
fra tobaksindustrien, som det oprindeligt forsøgte at ødelægge.
Man tror, man redder verden,
men pludselig siger folk: "Nej, du er djævlen."
JAMES & ADAMS SPECIALEFORSVAR
Er det muligt at lave en sikker cigaret?
FDA AFVISTE JUULS PMTA-ANSØGNING
OG BEORDREDE JUUL TIL AT TRÆKKE SINE PRODUKTER FRA MARKEDET
JUUL LYKKEDES MED AT APPELLERE FORBUDDET
OG BLEV PÅ MARKEDET, MENS DET AFVENTEDE EN PMTA-EVALUERING
JUUL HAR BETALT NÆSTEN 2 MILLIARDER DOLLARS I FORLIGSSAGER
I HELE USA
SELSKABETS FREMTID ER FORTSAT USIKKER
Den ultimative tragedie i historien om Juul er,
at de havde haft succes, hvor forgængerne havde fejlet.
De havde succes med teknologi,
der effektivt leverede nikotin til lungerne
uden at brænde tobak og inhalere tobaksrøg.
Tragedien er ikke det produkt, de producerede,
det er deres reklamer, marketing og promotion sammen med et produkt,
der leverede et vanedannende stof på en tiltalende måde for unge,
intentionelt eller ej.
Derved ødelagde de alle fremskridt, der var blevet gjort.
Det er den ultimative tragedie.
Juul vil altid være skoleeksemplet på, når et firma rykker hurtigt,
ødelægger ting og ikke kan komme sig over det.
Missionen blev perverteret af et astronomisk potentiale for rigdom.
Det var grådighed. Ren grådighed.
Fuck det, send det.
Det kan måske fungere for en iPhone eller brødrister,
men det duer ikke, når vi taler om kemikalier i lungerne.
Havde jeg en krystalkugle, der viste, unge ville bruge det sådan,
havde jeg prøvet at stoppe det. Men det har ingen af os.
Folk siger: "De bruges på en måde, vi ikke forudså."
"Det burde I. Det er jeres job.
I skulle have forudset det og løst det, og ellers skulle I ikke have sendt dem ud
til mange milliarder mennesker."
Det var den perfekte nyhedshistorie, der garanterede visninger og klik.
Alle talte konstant om det og reklamerede for dem.
Denne dokumentar gør det også.
Vi viser Vaporized-kampagnen for potentielle teenagebrugere.
Juul Labs er ikke tobaksindustrien.
Vi er her for at udrydde dets produkt, cigaretten.
Det er politisk teater. Han viser sure mødre, han har styr på det.
Voksne bestemmer selv. De har udviklede hjerner.
Men vores børn skal beskyttes.
Hvem beskytter mig som vaper?
Vi kan hverken fuldstændig ignorere hjælp til 35 millioner voksne
og fuldstændig ignorere at beskytte teenagere.
Men det er ikke enten-eller. Det er både-og.
Vi må holde os målet for øjet.
Adam og James viste, at vaping er et alternativ.
Man ser endelig bedstemor stoppe med at ryge.
Så vil man forstå vigtigheden.
De kan bruge mig som forsøgsperson, for jeg gjorde det fra starten.
Jeg har endnu ikke forsøgt på at stoppe,
fordi jeg ikke har lyst.
Jeg er 24 år gammel, og jeg kan lide at gå i byen med venner,
og jeg føler ikke, det er noget, jeg behøver ændre i min livsstil endnu.
Tekster af: Jesper Sodemann